**Vnútorný poriadok školskej jedálne**

**pri Základnej škole s materskou školou**

**2023**

Základná škola s materskou školou, Motešice 77, 913 26 Motešice

1. **Identifikačné údaje**

Názov zariadenia: Základná škola s materskou školou

Adresa školy: Motešice 77, 913 26 Motešice

Kontakt: 0903 988 890

Forma právnej subjektivity: škola s právnou subjektivitou

Zriaďovateľ: obec Motešice

IČO: 3612592

Vnútorný poriadok školskej jedálne

Vypracovala: Ing. Zuzana Mikundová

Schválila: Mgr. Iveta Jatzová

1. **Všeobecné ustanovenia**

Vnútorný poriadok školskej jedálne je súbor pravidiel s prevádzkou miestností školskej jedálne, ktorá je určená na stravovanie žiakov a zamestnancov školy.

Výdaj obedov je v pracovných dňoch v čase od 11,20 hod do 13.10 hod.

Dozor v školskej jedálni zabezpečujú pedagogickí pracovníci školy. Rozvrh dozorov je prístupný v zborovni školy.

Dozorujúci pedagogickí pracovníci vydávajú pokyny k zabezpečeniu poriadku, hygienických, kultúrnych a stravovacích návykov žiakov. V prípade nedodržania pokynov zo strany žiakov, dozorujúci pedagogickí pracovníci vykonávajú nápravu. Dozorujúci pedagogickí pracovníci tiež:

* Sledujú reakcie stravníkov na množstvo a kvalitu jedla (teplota, chuť, vzhľad, množstvo korenia, soli), v prípade pochybností môže požiadať pracovníkov školskej jedálne o degustačnú porciu. Veľkosť porcie je možné zistiť prevážením, každú súčasť jedla zvlášť (mäso, prílohy)
* Sledujú spôsob vydávania stravy, pri opakovaných problémoch s plynulosťou výdaja stravy upozornia vedenie školy, ktoré s vedúcou školskej jedálne prerokuje nápravu
* Sledujú dodržiavanie hygienických pravidiel vydávajúcim personálom školskej jedálne – pracovné oblečenie, ich čistotu, pokrytie hlavy, rukavice a pod.
* Zamedzujú vstupu rodičov do jedálne
* Sledujú čistotu jedálneho servisu (tanierov, príborov, podnosov)
* Regulujú osvetlenie a vetranie
* Posledný dozor po skončení prevádzky zatvorí okná, vypne osvetlenie

Bežné upratovanie priestorov kuchyne a skladov počas prevádzkovej doby zabezpečujú pracovníčky školskej jedálne. Bežné upratovanie priestorov jedálne a vstupných priestorov (vrátane stolov a podlahy znečistenej jedlom) počas prevádzkovej doby zabezpečuje upratovačka MŠ.

Pokiaľ je miestnosť jedálne použitá k iným účelom, je nutné pred výdajom stravy zabezpečiť v nej poriadok a čistotu.

Vedúca školskej jedálne vydáva súbor pokynov pre žiakov a zákonných zástupcov o spôsobe prihlasovania a odhlasovania k stravovaniu, k výdaju stravy a o spôsobe platenia. Pokyny sú uvedené na internetovej stránke školy v sekcii školská jedáleň a prístupné sú aj vo vstupných priestoroch materskej a základnej školy.

Stravníkom je vydávaný kompletný obed, ktorý zahŕňa polievku, hlavné jedlo, prílohu, nápoj, prípadne šalát, resp. ovocie. Žiaci nesmú byť nútení ku konzumácii celej vydanej stravy a vrátení k jej dojedeniu.

**3.Organizačné opatrenia**

Tento vnútorný poriadok je aktualizovaný vždy k 1. 9. daného školského roka.

Výdaj stravy je nasledovný:

MŠ : Desiata: 8.20 hod – 8.50 hod

Obed: 11.20 hod – 11.50 hod

 Olovrant: 14.10 hod – 14.40 hod

Základná škola:

1. Skupina – žiaci 2. stupňa, žiaci 1. Stupňa, ktorí nenavštevujú ŠKD, pracovníci ZŠ s MŠ
2. Skupina – žiaci ŠKD
3. Skupina – cudzí stravníci – obedy sú vydávané do obedára

Obed:

1. Skupina: 11.50 hod – 12.30 hod.
2. Skupina: 12.30 hod – 13.00 hod.
3. Skupina: 11.40 hod – 11.50 hod.

Odhlasovanie zo stravy je možné najneskôr v deň, kedy sa má strava odobrať do 7.35 hod. telefonicky na čísle 0910 771 666, osobne v priestoroch školskej jedálne alebo žiaci ZŠ a pracovníci ZŠ s MŠ aj elektronicky v školskom informačnom systéme edupage.

Ceny obedov sú schvaľované obecným zastupiteľstvom vždy k 1. 9. daného školského roka.

Normovanie porcií sa uskutočňuje podľa materiálno – spotrebných noriem a receptúr pre školské stravovanie vydaných Ministerstvom školstva a ich následných aktualizácii.

Stravné je povinný zákonný zástupca uhradiť vždy do 20. dňa mesiac vopred, v opačnom prípade mu nebude poskytnuté stravovanie v školskej jedálni.

1. **Vnútorný poriadok pre žiakov v školskej jedálni**

Do školskej jedálne prichádzajú žiaci pod vedením dozor konajúceho pedagóga usporiadane a disciplinovane.

Kabáty a školské tašky si odkladajú na vešiak a lavičky v predsieni.

Pred konzumáciou stravy si žiaci umyjú ruky mydlom alebo vhodnou dezinfekciou.

Na obed čakajú disciplinovane a riadia sa pokynmi dozor konajúceho pedagóga.

Po konzumácii stravy ukladajú žiaci použitý riad na určené miesto.

Žiaci sa v jedálni zbytočne nezdržiavajú.

Žiaci, ktorí nie sú stravníkmi jedálne, majú zákaz vstupu do priestorov jedálne.

1. **Záverečné ustanovenia**

Vnútorný poriadok školskej jedálne pri ZŠ s MŠ bol prejednaný na pedagogickej rade a nadobúda účinnosť od 1. 9. 2023

Zmeny v tomto poriadku budú vykonávané formou číslovaných písomných dodatkov, ktoré budú súčasťou tohto poriadku.

V Motešiciach, 24. 8. 2023